Էքվիլիբրիում

«Էքվիլիբրիում» (անգլ.՝ Equilibrium, լատ.՝ aequus՝ հավասար, լատ.՝ libra՝ կշեռք), ամերիկյան արտադրության ֆիլմ-հակաուտոպիա։ Ֆինլանդիայում ֆիլմն ունեցել է Cubic, իսկ Ճապոնիայում՝ Rebellion (ճապ.՝ リベリオン) անվանումները։ 


== Սյուժե ==
Իրադարձությւոնները տեղի են ունենում հորինված քաղաք Լիբրիայում, երրորդ համաշխարհային պատերմազմից հետո։ Ըստ համընդհանուր և իշխող գաղափարախոսության մարդկանց բոլոր դժբախտությունների պատճառը մարդկանց զգացմունքներն են և հույզերը, որոնք կարող են կործանել մարդկությանը։ Այն կանխելու համար մարդկանց ստիպում են կիրառել հույզերը ճնշող «Պրոզիում» պատրաստուկը, և ոչնչացնում են մարդկանց կողմից ստեղծված արվեստի գործերը, գրականությունը, որպեսզի դրանք մարդկանց մոտ զգացմունք և հույզեր չառաջացնեն։ ՝ Սակայն, մարդկանց մի որոշակի զանգված, համաձայն չլինելով այդ հանգամանքի հետ, ընդհատակ են անցնում և փորձում պայքարել գործող իշխանության և տիրող բարքերի դեմ։ Ընդդիմության դեմ պայքարելու համար իշխանության կողմից ստեղծվում է հատուկ «Տետրագրամմատոն» ստորաբաժաումը, որի նպատակն է դառնում ընդիմադիրների հայտաբերումն ու ոչնչացումը։ «Զգացմունքային հանցագործություն» կատարողներին կենդանի-կենդանի այրում են դրա համար նախատեսված վայրում։
Գլխավոր հերոսը՝ Ջոն Պրեստոն անվամբ (Քրիստիան Բեյլ) ստիպված է լինում իր իսկ ձեռքով սպանել իր ընկերոջը (Շոն Բին), քանի որ վերջինս հանցագործություն է կատարած լինում՝ կարդում է իր կողմից գտած, բայց չոչնչաչացրած բանաստեղծությունների գիրքը։
Այն իր ազդեցությունն է թողնում Ջոնի հոգեկան հավասարակշռության վրա, հատկապես այն բանից հետո, երբ պատահաբար կոտրում է պատրաստուկի ամպուլան, որից հետո նա ավելի ու ավելեի է խորանում զգացմունքերի մեջ։ Ջոնի վրա մեծ ազդեցություն է թողնում նաև դատապարտված Մերի Օ՛Բրեյնը, որի վրա սիրահարվում է և անկարող է լինում տանել վերջինիս մահապատիժը։
Սա պատճառ է հանդիսանում, որպեսզի Ջոնը միանա ընդդիմադիրներին։ Վերջիններս առաջարկում են Ջոնին սպանել առաջնորդին։ Նրան հաջողվում է թափանցել իշխանության կենտրոն, որտեղ պարզում է որ նրան ուղղակի օգտագործել են՝ ընդդիմության ոչնչացման նպատակով, իսկ առաջնորդը վաղուց է ինչ մահացել է, իսկ նրա տեղը փաստացի կառավարում է փոխ-կանցլերը։ Ջոնը սպանում է ղեկավարությանն ու Լիբրիայում հեղափոխություն է կատարվում։ 


== Դերերում ==
Քրիստիան Բեյլ՝ Ջոն Պրեստոն
Շոն Բին՝ Էրրոլ Պարտրիջ
Էմիլի Ուոթսոն՝ Մերի Օ՛Բրեյն
Անգուս Մակֆադեն՝ փոխկոնսուլ Դյուպոն
Շոն Պերտվի՝ առաջնորդ


== Ակնարկներ ==
Ֆիլմում տարբեր ձևերով ակնարկվում են մի շարք դասական հակաուտոպիաներ. Ինչպես «451 աստիճան ըստ Ֆարենհայթի» վեպքում, ֆիլմում այրում են գրքեր և արվեստի այլ նմուշներ։ Հատկապես շեշտվում է Լեոնարդո դա Վինչիի Մոնա Լիզայի դիմանկարի այրումը։
«1984» վեպի նման, բնակիչներին հասարակական վայրերում անընդհատ քարոզվում է զգացմունքների վնասակարության, նույնանման երևույթների անհրաժեշտության մասին։
Հույզերը ճնշող «Պրոզիում» պատրաստուկի օգտագործումը ակնարկում է Օլդոս Հաքսլիի «Օ կուսական նոր աշխարհ» վեպը. որտեղ նույնանման ֆունկցիա է կատարում մեկ այլ պատրաստուկ։
Ֆիլմում կիրառվող «Պրոզիում» պատրաստուկը ամենօրյա կյանքում կիրառվող և սթրեսը վերացնող երկու պատրաստուկների (Պրոզակ, Վալիում) անվանումներից է ձևավորվել։
Լիբրիյի դրոշը նման է նացիստականին, իսկ Տետրագրամմատոնի նշանը կազմված է չորս «Т» տառերից, նմանվելոց քրիստոնեկան խաչին։


== Երաժշտություն ==


== Ծանոթագրություններ ==


== Արտաքին հղումներ ==
Эквилибриум 2002
Эквилибриум
Эквилибриум
Эквилибриум(չաշխատող հղում)
Equilibrium (2002)
Equilibrium (2002) Official Trailer